



Anexa 1 la HCL nr. ................

	Partener 1
	Partener 2

	Municipiul Timișoara
Primăria Municipiului Timișoara
	Organizația de Management
al Destinației Timișoara

	
Nr. ................
	
Nr. .................



Protocol de colaborare între Municipiului Timișoara și Organizația de Management
al Destinației Timișoara pentru implementarea Proiectului de dotare
și operaționalizare a Muzeului Interactiv al Copiilor Timișoara
și de amenajare a Expoziției Johnny Weissmuller

nr. .......... din data de …...…
În temeiul prevederilor art. 10^5, alin. (1), lit. c) și ale art. 20, alin. (1), lit. e) și i) din Ordonanța nr. 58/1998 privind organizarea şi desfăşurarea activităţii de turism în România, cu modificările și completările ulterioare, precum si ale art. 129 alin. 9 lit. a din OUG nr. 57/2019 privind Codul Administrativ, cu modificările și completările ulterioare, a intervenit prezentul protocol:
Între:

Art. 1. Părțile Protocolului:

(1) Municipiul Timișoara, prin Primăria Municipiului Timișoara, cu sediul în Timișoara, bd. C.D. Loga, nr. 1, cod poștal 300030, tel: 0256/969, fax: 0256/490.635, e-mail: primariatm@primariatm.ro, cod fiscal 14756536, reprezentată prin Dominic Samuel FRITZ, primar, în calitate de Partener 1,

și

[bookmark: _heading=h.aq1899uma4z8](2) Organizația de Management al Destinației Timișoara, cu sediul în mun. Timișoara, str. Emanuil Ungureanu, nr. 5, SAD 1, jud. Timiș, înregistrată în Registrul Asociațiilor și Fundațiilor cu nr.  233/A/2022, cod de înregistrare fiscală: RO 45719678, având cont bancar IBAN: RO51 BTRL RON  CRT0639543601, deschis la Banca Transilvania, Sucursala Timișoara, reprezentată prin Laura Carmen BOLDOVICI, Manager Destinație, în calitate de Partener 2,

Art. 2. Obiectul Protocolui:
(1) Stabilirea drepturilor și obligațiilor părților pentru implementarea Proiectului de dotare și operaționalizare a Muzeului Interactiv al Copiilor Timișoara și de amenajare a Expoziției Johnny Weissmuller, denumit în continuare Proiectul. 
(2) Proiectul vizează implementarea conceptelor muzeale rezultate în urma derulării Contractului de finanțare nr. CTR 288/30.07.2025/TMI2025-033305/01.08.2025, încheiat între Municipiul Timișoara și Organizația de Management al Destinației Timișoara, Anexă la Hotărârea Consiliului Local al Municipiului Timișoara nr. 382/22.07.2025. 

Art. 3. Finanțarea activităților
(1) Partenerul 1 va pune la dispoziția Partenerului 2, la termenele și în condițiile stabilite în prezentului Protocol, finanțarea necesară pentru derularea Proiectului, în limita bugetului previzionat, de până la 1.667.020 lei.
(2) Suma prevăzută la art. 3, alin (1) se acordă progresiv, în tranșe, în funcție de opțiunea Partenerului 2 și în funcție de fondurile alocate de către Partenerul 1. 
(2) Prima tranșă se va acorda în termen de maximum 30 de zile calendaristice de la data prezentării de către Partenerul 2 a unei cereri de plată. Valoarea primei tranșe nu poate depăși 30% din valoarea totală a finanțării acordate de Partenerul 1.
(3) Următoarele tranșe se acordă în baza documentelor justificative privind tranșa anterioară, prezentate de Partenerul 2.
(4) Ultima tranşă nu poate fi mai mică de 15% din totalul finanţării.
(5) Justificarea plăților se va efectua în baza documentelor emise de către Partenerul 2. Documentele justificative ale fiecărei tranșe de plată vor fi însoțite și de câte un raport narativ și financiar de activitate.
(6) Suma prevăzută la art. 3 alin (1) va fi virată dintr-unul din conturile Partenerului 1 în contul bancar al Partenerului 2: RO51 BTRL RON CRT0639543601, deschis la Banca Transilvania, Sucursala Timișoara, potrivit legii.
(7) Categorii de cheltuieli previzionate pentru dotarea și operaționalizarea Muzeului Interactiv al Copiilor, în cadrul Proiectului, în perioada iunie – decembrie 2026, în limita a 1.488.211 lei:
a) 6 instalații interactive × 55.000 lei = 330.000 lei
b) mobilier și amenajare spații comune = 150.000 lei
c) mentenanță echipamente  = 50.000 lei
d) personal implicat exclusiv în implementarea Proiectului = 375.000 lei/ 7 luni 
e) facilitatori implicați în desfășurarea activității Muzeului Interactiv al Copiilor = 126.000 lei/ 7 luni
f) ateliere și activități educaționale = 35.000 lei/ 7 luni
g) curățenie și dezinfectare spațiu = 42.000 lei /  7 luni
h) servicii de contabilitate = 18.211 lei / 7 luni 
i) servicii de transport = 40.729 lei/ 7 luni
j) utilități = 28.000 lei / 7 luni 
k) comunicare, identitate vizuală, grafică muzeală, semnalistică și activări publice = 300.000 lei/ 7 luni
(8) Categorii de cheltuieli previzionate pentru amenajarea Expoziției Johnny Weissmuller, în perioada iunie – decembrie 2026, în limita a 178.809 lei:
a) artiști și conținut vizual = 57.556 lei
b) materiale și amenajare = 39.561 lei
c) aparatură și echipamente interactive/multimedia = 81.692 lei
(9) Sumele prevăzute pentru categoriile de cheltuieli menționate la art. 3 alin (7) și (8) pot fi realocate între categorii, în funcție de necesitățile derulării Proiectului, cu condiția respectării valorii totale prevăzute la art. 3 alin. (1) și cu acordul prealabil al Partenerului 1, exprimat în scris.
(10) Suma prevăzută la art. 3 alin (1) nu poate fi utilizată de către Partenerul 2 pentru activități generatoare de profit. 
(11) Partenerul 2 va acoperi din surse proprii sau din alte surse de finanțare atrase eventualele cheltuieli neeligibile, precum și cheltuielile suplimentare care exced finanțarea acordată în vederea realizării activităților propuse. 
(12) Partenerul 2 poate asigura o parte din finanțarea necesară implementării Proiectului, prin contribuție proprie și/sau din surse atrase, inclusiv venituri generate din activități specifice Proiectului, sponsorizări, donații sau contracte de voluntariat. 
(13) O cheltuială efectuată în cadrul Proiectului (contract/factură) nu poate fi decontată de la Partenerul 1 și din alte surse de finanţare.

Art. 4.  Durata Protocolului:
Prezentul Protocol intră în vigoare la data semnării acestuia de către ambele părți și este valabil până la data de 31.12.2026.

Art. 5. Drepturile Partenerului 1:
(1) Să solicite documentele justificative ale cheltuielilor și rapoartele narative și financiare elaborate de Partenerul 2;
(2) Să monitorizeze implementarea Proiectului, în baza rapoartelor și documentelor justificative transmise de Partenerul 2;
(3) Să dispună de livrabilele rezultate în urma implementării Proiectului, în colaborare cu Partenerul 2 și/sau cu terți. 

Art.  6. Obligațiile Partenerului 1:
(1) Să pună la dispoziția Partenerului 2, la termenele și în condițiile stabilite în prezentului protocol, finanțarea necesară pentru derularea Proiectului, în limita bugetului previzionat. 
(2) Să colaboreze cu Partenerul 2, prin structurile de specialitate și prin instituțiile publice subordonate, pentru buna implementare a Proiectului. 

Art. 7. Drepturile Partenerului 2: 
(1) Să primească suma prevăzută la art. 3, alin (1) la termenele și în condițiile prevăzute în prezentul Protocol. 
(2) Să beneficieze de suportul Partenerului 1, prin structurile de specialitate și prin instituțiile publice subordonate, pentru buna implementare a Proiectului.  
(3) Să valorifice în perioada post-implementare livrabilele rezultate în urma implementării Proiectului, pentru continuitatea activității Muzeului Interactiv al Copiilor, dacă Partenerul 1 nu dispune altfel. 

Art. 8. Obligațiile Partenerului 2:
(1)	 Să implementeze cu profesionalism activitățile Proiectului, în condiții de legalitate, eficiență și eficacitate economică. 
(2) Să utilizeze finanțarea numai în scopul descris de prezentul Protocol. 
(3) Pentru realizarea achiziților aferente implementării Proiectului, va respecta legislația națională în materie. 
(4) Să reflecte corect și la zi, în evidențele sale contabile, toate operațiunile economico-financiare aferente finanţării și să le prezinte Partenerului 1 când îi sunt solicitate.
(5) Să păstreze, conform prevederilor legale, toate documentele financiare care atestă desfășurarea atribuţiilor sale și să accepte controlul și verificările Partenerului 1 în legătură cu modul de utilizare a sumelor virate de acesta.  
(6) Să întocmească și să prezinte Partenerului 1 rapoartele solicitate și orice alte date privitoare la derularea activităţii. 
(7) Să întocmească un raport anual de activitate, care să cuprindă toate activitățile desfășurate și informațiile financiare aferente. Raportul va include obiectivele îndeplinite și indicatorii de rezultat, în corelare cu planul de activități. 
(8) Să pună la dispoziția Partenerului 1 livrabilele rezultate în urma implementării Proiectului, la solicitarea acestuia. 
(9) Să permită Curții de Conturi să exercite controlul financiar asupra derulării activităţilor finanțate din fonduri publice.

Art. 9. Încetarea și rezilierea Protocolului:
(1)  La expirarea duratei pentru care a fost încheiat. 
(2)	În cazul în care sumele alocate nu sunt folosite în termenul și conform scopului prevăzut în Protocol. 
(3) În caz de forță majoră. Este exonerată de răspundere, pentru neexecutarea sau executarea necorespunzătoare a obligațiilor ce-i revin, partea care a fost împiedicată de intervenția unui caz de forță majoră. pe
(4) La inițiativa oricăreia dintre părțile semnatare, prin notificare prealabilă în scris, transmisă cu cel puțin 30 de zile înainte. 

Art. 10. Forța majoră:
(1) Este exonerată de răspundere, pentru neexecutarea sau executarea necorespunzătoare a obligațiilor ce-i revin, partea care a fost împiedicată de intervenția unui caz de forță majoră.
(2) Este forță majoră evenimentul absolut imprevizibil, imposibil de împiedicat și independent de voința părților, care le oprește să-și execute obligațiile ce le revin potrivit prezentului Protocol.
(3) Intervenția forței majore trebuie comunicată prin grija părții care o invocă, de îndată, după producerea forței majore, dar cel târziu în termen de 24 de ore de la data apariției acesteia.

Art. 11. Confidențialitate:
Părțile nu vor face uz de datele și informațiile la care au acces ca urmare a aplicării prezentului Protocol în alte scopuri decât cele expres prevăzute, cu excepția celor care sunt, prin natura lor, publice (ex. materiale de promovare).

Art. 12. Soluționarea litigiilor:
(1) Eventualele litigii dintre părți urmează a fi soluționate pe cale amiabilă.
(2) În cazul nerezolvării pe cale amiabilă, litigiile urmează a fi soluționate de instanțele judecătorești competente în materie, de la sediul Partenerului 1. 
(3) Părțile stabilesc de comun acord ca instanțele de la sediul Partenerului 1 să fie competente teritorial.

Art. 13. Dispoziții finale:
(1) Orice comunicare oficială sau cu caracter obligatoriu sau care derivă din clauzele prezentului Protocol ori este în strânsă legătură cu acesta, trebuie să fie făcută în scris, indicându-se numărul Protocolului și folosind următoarele adrese:
a) Pentru Partenerul 1: Municipiul Timișoara, prin Primăria Municipiului Timișoara, mun. Timișoara, Bd. C.D. Loga, nr. 1, jud. Timiș, e-mail: primariatm@primariatm.ro, persoană de contact, responsabilă de Protocol este ……………………………………… .
b) Pentru Partenerul 2: Organizația de Management al Destinației Timișoara, str. Emanuil Ungureanu, nr. 5, SAD 1, jud. Timiș, e-mail contact@visit-timisoara.com, persoană de contact, responsabilă de Protocol este ……………………………………… .			
(2) Prezentul Protocol se completează cu prevederile legale în vigoare.
(3) Prezentul Protocol, redactat în limba română, este încheiat într-un singur exemplar și este semnat electronic cu semnătură electronică calificată de către toate părțile, în conformitate cu legislația în vigoare referitoare la semnarea electronică a documentelor.

